MannsForum

MannsForum på Arendalsuka 2025
2025-08-11 08:00 - 2025-08-15 17:00 (Europe/Oslo)
MannsForum på Arendalsuka 2025 – Kom og hils på oss (og spis vafler)!

Arendalsuka nærmer seg, og vi i MannsForum er klare for nok en uke med viktige samtaler, spennende debatter – og selvfølgelig våre legendariske vafler! Fra 11. til 15. august er vi på plass, og vi håper å se mange kjente ansikter innom.

For oss er Arendalsuka en unik mulighet til å løfte debatten om menns rettigheter, likestilling og familiepolitikk. Vi har år etter år engasjert publikum med gode diskusjoner og viktige temaer, og vi fortsetter tradisjonen i 2025. Men la oss være ærlige – vi er også kjent for noe annet: De beste vaflene på Arendalsuka!

Vi har fått skryt år etter år for våre nystekte, perfekte vafler, og vi ser ingen grunn til å skuffe noen i år heller. Vi satser stort på vaffelfronten igjen, så om du trenger en god prat, en dose inspirasjon eller bare en solid unnskyldning for å nyte en vaffel – da vet du hvor du skal gå!

Barnas rettigheter – en kjerneverdi for oss

Selv om vi er MannsForum, er det viktig å understreke at vi alltid setter barnas rettigheter først. Barn har rett til å ha begge foreldrene sine i livet, til omsorg, trygghet og gode oppvekstvilkår. Vi mener at likestilling ikke bare handler om menn og kvinner, men også om hvordan samfunnet sikrer at barn får det beste fra begge foreldre. Derfor jobber vi aktivt for gode løsninger innen samvær, foreldrerettigheter og barnelovgivning.

Altfor ofte ser vi at barns behov kommer i skyggen av foreldrekonflikter og systemer som ikke alltid tar hensyn til barnets beste. Dette er en av våre viktigste saker, og vi ønsker å snakke med deg om hvordan vi kan jobbe sammen for bedre løsninger.

Nytt av året!

I fjor ble vi så populære at vi til tider blokkerte gaten med alle som ville prate med oss (og spise vafler). Det var hyggelig, men i år stiller vi sterkt med to bodplasser, slik at vi har bedre plass til besøkende – og kanskje litt mindre sjanse for å blokkere bodgaten som i 2024 🙂

Så enten du vil snakke om menns rettigheter, barns beste, få med deg de viktige debattene eller bare nyte en av Arendalsukas beste vafler, er du hjertelig velkommen innom. Vi lover gode samtaler, hyggelig stemning og rikelig med påfyll – både faglig og på tallerkenen.

Vi gleder oss til å se deg i Arendal! 😃

Rettssikkerhet og barnets beste – uforenlige hensyn?
2025-03-15 10:00 - 14:00
Sett av 15. mars – et seminar du ikke vil gå glipp av! (Gratis)MannsForum og PASG Norge inviterer til en viktig konferanse.

MannsForum og PASG Norge arrangerer i fellesskap et seminar som setter søkelyset på noen av de såreste og vanskeligste punkter som gjelder tvister om barn. Alle er enige om at barnets beste skal være styrende for avgjørelser om bosted og samvær. Men mange opplever at dette i praksis kan bety at deres og barnas rettssikkerhet blir ofret. Hvis en beskyldning om vold eller overgrep legges til grunn uten bevis – for å være på den «sikre siden» – kan det bety at en forelder blir uskyldig stemplet som voldsutøver og blir frarøvet kontakt med barnet sitt.

Er dette akseptabelt i et rettssamfunn? Og er det til barnets beste? Hvis det dessuten ikke er noen form for reaksjon, selv mot de som bevisst leverer falske anmeldelser for å vinne fram i kampen om barna, kan en da si at samfunnet legger til rette for at systemet misbrukes? Hva bør gjøres? Trenger vi andre lover og endret myndighetspraksis?

Vi har fått en rekke engasjerte og dyktige fagfolk med oss til å belyse disse spørsmålene.

Seminaret finner sted på Litteraturhuset i Oslo den 15. mars fra kl 10-14. Det er gratis og åpent for alle, men du må melde deg på som deltager her.Møte- og debattleder er Geir Furuseth, mangeårig journalist med bakgrunn fra en rekke medier. I ferd med å ferdigstille en bok om «Barn med ukjente fedre og fedre med ukjente barn.» En smakebit er publisert her: https://www.youtube.com/watch?v=vM613Nc0YJQ

Last ned fullt program her.

📅 Dato: 15. mars 2025⏰ Tid: 10:00 – 14:00📍 Sted: Skram-salen, Litteraturhuset, Oslo🎟 Gratis inngang (bindende påmelding)

Mandagsmøter første mandag hver mnd.
2025-03-03 19:00 - 20:00
✨ Medlemsmøte – Første mandag i måneden! 📅 Fysisk og online. 📲🏢

MannsForum arrangerer faste medlemsmøter den første mandagen i hver måned. Dette er en trygg og fortrolig arena hvor vi diskuterer aktuelle saker, deler erfaringer og bygger et sterkt fellesskap. ✨🌟

Hva kan du forvente?

💬 Engasjerende samtaler om menns rettigheter og samfunnsspørsmål.

👨‍👧‍👦 Erfaringsutveksling i et trygt og inkluderende miljø.

❓ Mulighet til å stille spørsmål og bidra med egne innspill.

Etter det offisielle møtet blir ofte flere sittende igjen for uformelle samtaler, spesielt online. 🔗 Mange blir sittende til sent på kvelden, noe som gir en god mulighet til å bli kjent med andre som har erfaringer med systemutfordringer og lignende situasjoner.

📧 Invitasjon med tidspunkt og lenke sendes på e-post til alle medlemmer, og informasjon legges ut i våre lokale Facebook-grupper. 📻 (Husk å sjekke ditt spamfilter)

🌟 Er du ikke medlem enda? Meld deg inn i dag og bli en del av fellesskapet! 👨‍👩‍👦👤

Bli medlem her

Vår facebook side for medlemmer finner du her.Vår facebook side “MannsForum åpne debattforum” finner du her.Vår hovedside på FaceBook finner du her.

Mannsdagskonferansen 2024
2024-11-16 10:00 - 16:40
Innhold – Mannsdagskonferansen 2024

Konferansen er gjennomført.Se opptak her:

Du kan gå direkte til innleggene i menyen nedenfor

Åpnes direkte på Youtube

Program

Likestillingens neste steg

Del 1: Dagens situasjon 01:15 Morten Kvam ønsker velkommen 05:00 Ole-Petter Olsen: «Åpning av Mannsdagskonferansen 2024» 09:33 Henning Aarekol: «En introduksjon til dagens happening» 15:16 Tommy Karlsen: «Rikets tilstand»36:39 Are Saastad: «Er menn bare et hinder på veien til likestilling?» 50:51 Anne Godding: «Hvordan få politikerne engasjerte i familiepolitikk» barnevernet? Del 2: Vold i Nære relasjoner 1:13:20 Innledning v/Henning Aarekol 1:16:07 Anne Grethe Solberg: «Hvordan stoppe menns partnerdrap?» Innlegget er ikke tilgjengelig i opptak. 1:17:36 Arild Linneberg: «Far og barn i moderlandet – 30 år etter» 1:36:17 Henning Aarekol: Oppstart og introduksjon etter lunchpause 1:37:50 Hege Edvardsen: «Et krisesenter for alle?» Del 3: Ny Barnelov 1:53:08 Frode Holteng: En viktig beretning om vold og ordenes makt2:08:26 Lill Stella Høslom: «Foreldrefiendtliggjøring – psykisk fortsettelsesvold?»2:25:50 Sverre Hugo Rokstad: «Fedreløse barn og barnløse fedre»2:51:42 Ole Georg Bysheim – «Ingen jomfrufødsel på Sørlandet»Se også egen youtube-video her: • Ingen jomfrufødsel på Sørlandet. Del 4: Løsningsfase, debatt og prisutdelinger

2:58:05 Anne Marie Fosse Teigen: «Bufferkurs for par» 3:05:02 MannsForum – Kamerathjelpen3:19:44 Ole-Petter Olsen og Tommy Karlsen: «Gi dem noe å krangle om – så krangler de».3:34:11 Terje Gaustad: «Fra fiende- til løsningsorientert storytelling»3:48:43 Paneldebatt – med spørsmål fra publikum.

I debatten, ledet av Thomas Klingen, deltar:

Åse Kristin Ask Bakke – Ap

Turid Kristensen – H

Margrethe Haarr – SP

Jon Helgheim – FrP

Iselin Liliegren-Helgesen – INP

Kristoffer Robin Haug – MdG

4:25:20 Ole Petter Olsen og Tommy Karlsen: «Forslag til løsninger for ny barnelov» 4:35:46 Prisutdeling 4:36:23 Mannsprisen – Dagfinn Moen 4:44:20 Kvinneprisen – Hege Edvardsen 4:48:20 Dag Furuholmens Litteraturpris – Einar Andreas Lund 4:56:50 Avslutning – takk for oppmøtet!

Last ned programmet

Bli medlem
Vil du støtte vårt viktige arbeid? Vi jobber for likestilling for gutter, fedre og menn. Klikk her for å lese mer! .

Bli medlem!

Mannsdagen 2023
2023-11-18 10:00 - 16:00
Foto: Kenneth Bamberg

Årets tema: Menns utenforskap

Sted: Litteraturhuset i Oslo, Wergelandsveien 29, 0167 Oslo (Skram-salen)

Vår møteleder for dagen er TV-personlighet og samfunnsdebattant, Gaute Grøtta Grav.

MannsForum arrangerer årlig en nasjonal likestillingskonferanse på Mannsdagen for å sette gutter, menn og fedres livs- og likestillingsutfordringer på dagsorden. Vi ønsker å belyse problemer, drøfte årsaker og konsekvenser, og finne løsninger.

Mannsdagen 2023 setter søkelyset på menns utenforskap i Norge. I løpet av dagen vil det være spennende foredrag og diskusjoner som tar for seg ulike aspekter av utenforskap. Vi ønsker å utforske emner som menns helse, utdanning, familieliv, følelsesmessig velvære og yrkesliv, samt hvordan vi kan skape et samfunn der menns utfordringer blir møtt med empati, forståelse og støtte.

Last ned hele programmet her

Til Litteraturhusets landingsside for arrangementet

Program

Del 1: Likestilling, kultur og ukultur

10:00Velkommen ved Arne BørkeLeder i MannsForum og medlem i Mannsutvalget

10:05Gaute Grøtta GravÅpning ved konferansier Gaute Grøtta Grav.

Gaute er tv-personlighet og en tydelig samfunnsdebattant. Han har markert seg med sin støtte til gutter og menn gjennom politisk arbeid og media.

10:15Kenneth BambergEn visuell fortelling om maskulinitet.

Bamberg er en anerkjent, finsk kunstner som utforsker maskulinitet med humor, varme og tragedie. Han har mottatt en rekke utmerkelser, blant annet Finlands viktigste likestillingspris.

10:45Oscar Emil Landa«Vinteråpne campinghytter».

Masterstudent ved Universitetet i Sørøst-Norge om MannsForums opplevelser av likestillingspolitikken og -debatten.

11:00Kari Kaldestad«Paternal Alienation»; banebrytende norsk forskning om tap av fedrerolle.

Førsteamanuensis i sykepleievitenskap ved UiS. Premiere; første presentasjon utenfor fagmiljøet av hennes nylig publiserte, banebrytende forskningsrapport.

11:25Claus Moxness JervellMannsutvalgets arbeid så langt, og veien videre.

Faglig sekretær i Fellesforbundet og leder av Mannsutvalget informerer om Mannsutvalgets arbeid så langt, temaer diskutert og ikke minst hvordan utnytte arbeidet etter ferdigstillelse.

11:45Kaffe og lunsj

Del 2: Kjønnsdebatten: Likeverd eller maktkamp?

12:15Pål-Henrik HagenLa oss ikke gjøre menn til enda en utsatt gruppe som krever spesialbehandling.

Likestillingsfilosof, samfunnsdebattant og skribent for Subjekt.

12:30Adam NjåMenn i dameland.

Psykolog-student og samfunnsdebattant. Startet sommerens store kjønnsdebatt med kronikken Menn i Dameland på nrk.no.

12:45Synnøve Vereide TrampeKjønnskamp i blinde.

Journalist i Dagsavisen og aktiv i kjønnsdebatten.

13:00Sylo TarakuIngen gråter for menn.

Statsviter, forfatter, rådgiver i tankesmien Agenda, medlem i Mannsutvalget.

13:15Erlend HanstveitPolitikk og tiltak for å motvirke kjønnsubalanse.

Statssekretær i Kultur og Likestillingdepartementet. Hvordan påvirker den moderne kjønnsubalansen samfunnet, sett fra departementet?

13.30Paneldebatt

Gaute Grøtta Grav – Dagens møteleder

Synnøve Vereide Trampe – Journalist i Dagsavisen

Adam Njå – Psykolog student og samfunnsdebattant

Kenneth Bamberg – Kunstner

Sylo Taraku – Statsviter, forfatter, rådgiver

Pål-Henrik Hagen – Likestillingsfilosof og skribent

13:55Kaffe og snacks

Del 3: Verdens mest likestilte land?

14:20Berit Lund KoksvikRettsikkerhet eller ulikhet for loven?

Likestilt lovgivning er ikke likestilt med mindre vi anvender loven slik den er tiltenkt. Berit har spesialisering i bl.a. politirett og vold i nære relasjoner.

14:40Johan Kristian RudMannsForums Likestillingsbarometer med mannsperspektiv.

Revidert og utvidet barometer presenteres av Likestillingsgruppa ved Johan K. Rud, styremedlem i MannsForum.

14:50Ole-Petter OlsenLeder av Kamerathjelpen presenterer formål og tjenester.

Kamerathjelpen er MannsForums likemannsarbeid gir støtte isamlivsbrudd og i møte med det offentlige.

14:55Ole Johan RosenstrømNestleder av Kamerathjelpen presenterer årets aktiviteter og planer fremover.

15:00PrisutdelingUtdeling av Dag Furuholmens Litteraturpris.Utdeling av MannsForums Manns- og kvinnepriser.

15:25SosialtSosialt samvær
